27. december 2018 Nr. 1718

**Kalaallit Nunaanni pinerluttulerinermik inatsisip**

**aamma Kalaallit Nunaanni eqqartuussiveqarneq pillugu inatsisip allanngortinneqarnissaat pillugu inatsit**

**(Inissiisarfinnut inissinneqartussatut il.il. eqqartuunneqartut)**

UAGUT MARGRETHEP AAPPAAT, Guutip saammaassineragut Danmarkip Dronningia, uppernarsarparput: Folketingip inatsit manna akuerigaa aamma Uagut akuersinitsigut aalajangersaraa:

**§ 1**

Kalaallit Nunaanni eqqartuussisarneq pillugu inatsimmi, tak. inatsimmik nalunaarut nr. 1581 decembarip 13-ainni 2016-imeersoq, inatsisikkut nr.

149 februaarip 7-anni 2017-imeersumi § 1-ikkut allannguuteqartinne-qartumi, allannguutit makku ivertinneqassapput:

1. *§ 370, imm. 1-*imi piissaaq »imaluunniit Danmarkimi pinerluuteqarsimasunik nakkutilliiviup ataani tarnit nakorsaannik aqunneqartumik inissiisarfimmut inissinneqassallutik § 371 malillugu.«
2. *Qulequttat §§ 371-p aamma 372-p siornaniittut atuukkunnaassapput.*

**§ 2**

Kalaallit Nunaanni pinerluttulerinermik inatsimmi, inatsit nr. 306 apriilip 30-anni 2008-meersumi, inatsimmi nr. 735 juunip 25-anni 2014-imeer- sumi § 1-ikkut, inatsimmi nr. 103 februaarip 3-anni 2016-imeersumi

§ 4-kkut aamma inatsimmi nr. 149 februaarip 7-anni 2017-imeersumi aamma § 2-kkut allanngortinneqartumi allannguutit makku ivertinneqas- sapput:

1. *§ 148, imm. 2*-mi » § 161, imm. 1« imatut allanngussaaq: » § 161«.
2. *§ 148, imm. 3* atorunnaassaaq.

Imm. 4 tamatuma kingorna imm. 3-nngussaaq.

1. *§ 161, imm. 2-5*, atorunnaassaapput.
2. § 209-mi *imm. 2-*tut ivertinneqassaaq:

»*Imm.2.* Justitsministerip inatsisitigut aalajangersinnaavaa pinerluuteqarsimasunik nakkutilliivimmi Danmarkimiittumi inissitap nuunneqarsinnaanissaa nakorsamik ikiorneqarnissamik allatulluunniit peqqissutsimut ikiorneqarnissaa siunertaappat, tak*. imm. 1.* «

1. § 241-mi imm. 3-p kingornatigut nutaatut ivertinneqassapput:

»*Imm. 4.* Kalaallit Nunaanni Pinerluuteqarsimasunik Nakkutilliisoqar-fimmi Aqutsisut aalajangersinnaavaat, immikkoortumi ammasumi inissitaq, § 161 malillugu nakkutigineqartussatut eqqartuunneqarsimasoq, nakkutigisassatut immikkoortortamut nuutsinneqassasoq, immikkoortortami ammasumi inissinneqarsimanera naammattumik isumannaatsuunngitsoq paasineqarpat.

*Imm. 5.* Kalaallit Nunaanni Pinerluuteqarsimasunik Nakkutilliisoqarfimmi Aqutsisut aalajangersinnaavaat nakkutigisanut immikkoortortami inissinneqarsimasoq immikkoortortamut ammasumut nuutsinneqassasoq, nakkutigisat immikkoortortaannut nuutsinneqassasoq tamanna isumannaatsuunissakkut mianerisassanut siunniunneqarsinnaasutut ataqatigiilersinneqarsinnaasutullu isigineqarpat. Kingorna tassani inissitaq immikkoortumi ammasumiitsinnissaa piukkunnanngitsutut paasineqarpat imaluunniit taamatut inissiineq naammattumik isumannaatsuutinneqarsinnaanngitsoq paasineqarpat, Kalaallit Nunaanni Pinerluuteqarsimasunik Nakkutilliisoqarfimmi Aqutsisut aalajangersinnaavaat tassani inissitaq nakkutigisassat immikkoortortaannut nuutsinneqassasoq.«

Imm. 4 kingorna imm. 6-nngussaaq.

**§ 3**

Justitsministerip inatsisip atuutilernissaanik piffissaliinissaq aalajangersassavaa.

**§ 4**

*Imm. 1*. Justitsministerip, ministerilluunniit tamaaliornissamik piginnaa-titaata, aalajangersinnaavaa, inuit pinerluttulerinermik inatsisimmi § 148, imm. 3, imal. § 161, imm. 2-4-ni malittarisassaagallartut malillugit Danmarkimi pinerluuteqarsimasunik nakkutilliivimmut immikkoortortami inissitassatut eqqartuunneqarsimasut nuutsinneqarsimasulluunnit Kalaallit Nunaanni Pinerluuteqarsimasunik Nakkutilliivimmi immikkoor-tortamut nakkutilliiviusumut nuutsinneqarsinnaavoq, tamanna nalilerne- qarsinnaappat siunertamut naleqquttoq aamma isumannaallisaasussaa-nermut naapertuuttoq. Nuutsitsineq taamaallaat pisinnaavoq pineqartup akuersineratigut.

*Imm. 2.* Justitsministerip, ministerilluunniit tamaaliornissamik piginnaa-titaata, aalajangersinnaavaa, inuit pinerluttulerinermik inatsisimmi § 148, imm. 3, imal. § 161, imm. 2-4-ni malittarisaagallartut malillugit Danmarkimi pinerluuteqarsimasunik nakkutilliivimmut immikkoortor-tami inissitassatut eqqartuunneqarsimasut nuutsinneqarsimasullunniit Kalaallit Nunaanni Pinerluuteqarsimasunik Nakkutilliivimmi immikkoor-tortamut nakkutilliiviusumut nuutsinneqarsinnaapput, tamanna nalilerne- qarsinnaappat siunertamut naleqquttoq aamma isumannaallisaasussaanermut naapertuuttoq. Inissinneqarsimasoq taanna kingornatigut ammasumiinnissaminut tulluanngitsoq paasineqarpat, ammasumi inissinneqarsimanerluunniit naammaginartumik isumannaatsuunngitsutut isigineqarpat, Justitsministeriep, ministerilluunniit tamaaliornissamik pigin-naatitaata, aalajangersinnaavaa, inissinneqarsimasoq taanna immikkoortortamut nakkutilliiviusumut Kalaallit Nunaanni Pinerluuteqarsimasunik Nakkutilliivimmut utertinneqassasoq.

*Imm. 3*. Eqqartuussiviup aalajangersinnaavaa, inatsip atuutilersinneqannginnerani inuit Kalaallit Nunaanni pinerluttulerinermik inatsimmi § 161, imm. 1 naapertorlugu eqqartuunneqarsimasut, aamma Kalaallit Nunaanni Pinerluuteqarsimasunik Nakkutilliivimmi immikkoortortami ammasumi inissinneqarsimasut, Kalaallit Nunaanni Pinerluuteqarsimasunik Nakkutillivimmi immikkoortortamut nakkutilliivimmut inissinneqassasoq, immikkoortortami ammasumi inissinneqarsimaneq naammaginartumik isumannaatsuunngitsutut isigineqarpat.

*Imm. 4.* Justitsministeri imm. 1 aamma 2 malillugit inissiinernut malittarisassanik aalajangersaasinnaavoq.

*Marselisborg Slot-imi tunniunneqarpoq, ulloq 27. december 2018*

Kunngisut Atsiorlutalu Naqissusiivugut MARGRETHE R.

/Søren Pape Poulsen